  Майя Бывальцева Вуись кӧснуналэ, 18-тӥ тулыспалэ, Удмуртиысь Кузебай Герд нимо йӧскалык музейын анай кылын кылбуретъя «Лыдӟиськом» ӝыт ортчоз. Со сярысь ивортэ ужъюртлэн пресс-службаез. Анай кыллэн калыккуспо нуналэзлы сӥзем ужрадын удмурт, бигер, коми, ӟуч но мукет кылъёсын кылбуръёс чузъяськозы. Котькуд мылкыд карись ас кылыныз одӥг дышетэм кылбурез лыдӟыны быгатоз. Со сяна, ӝытын творчествоя удмурт коллективлэн возьматонэз, калыкъёс сярысь пичи видеосюжетъёсты адӟытон, тыпыртонэз дышетон луоз шуыса чакламын. Ужрад 15 часын кутскоз, пыронэз эркын (6+). Кылбур лыдӟыны мылкыд карисьёсты азьвыл ик гожтӥськыны куро, тел: 52-64-77. Тегъёс: Мерлык Лулчеберет Ижкар Удмуртия удмурткыл Йӧскалыкмузей  